จงเสนอไอเดีย ธุรกิจออนไลน์เอเชียตะวันออกเฉียงใต้ จะเป็นอย่างไร ภายใน ค.ศ. 2025
ทีมวิจัย Google และ Temasek เคยทำการศึกษาและเก็บข้อมูลร่วมกัน ในหัวข้อธุรกิจออนไลน์ในพื้นที่ เอเชียตะวันออกเฉียงใต้ หรือ SEA ซึ่งรวมถึงประเทศไทยในปี 2016 พบเป็นพื้นที่ ธุรกิจออนไลน์ เติบโตเร็วที่สุดในโลก มีผู้ใช้งานอินเตอร์เน็ต 260 ล้านคน และพยากรณ์ว่าจะโตไป 480 ล้านคนภายในปี ค.ศ. 2020

ล่าทีมวิจัย Google-Temasek ได้ทำการติดตามผล และพบว่าในช่วงสิ้นปี ค.ศ. 2017 ต้นปี ค.ศ. 2018 เอเชียตะวันออกเฉียงใต้ มีผู้ใช้งานอินเตอร์เน็ตจำนวนสูงถึง 330 ล้าน Monthly Active User และในจำนวนนี้ใช้งานผ่านอุปกรณ์มือถือสูงถึง 90% ใช้เวลาเฉลี่ยอยู่บนอินเตอร์เน็ตมือถือเฉลี่ยวันละ 3 ชั่วโมงครึ่ง นับเป็นกลุ่มพื้นที่ที่ใช้งานอินเตอร์เน็ตมือถือสูงที่สุดในโลก

ธุรกิจออนไลน์เอเชียตะวันออกเฉียงใต้ โตพร้อมกันทุกหมวดหมู่
ทีมวิจัย Google และ Temasek คาดการณ์ว่าเศรษฐกิจอินเตอร์เน็ตมีการเติบโตระหว่างปี 2017 ไปจนถึงปี 2025 ที่อัตรา 27% Compound Annual Growth Rate (CAGR) เทียบกับช่วงปี 2006-2016 ที่อัตรา 20% CAGR — ด้วยอัตรานี้จะก่อเกิดเงินสะพัดในธุรกิจออนไลน์สูงถึง 200,000 ล้านเหรียญสหรัฐ หรือ ประมาณ 7 ล้านล้านบาท ภายในปี 2025 

การเติบโตนี้เป็นการเติบโตแบบแทบจะทุกหมวดหมู่ธุรกิจที่อยู่บนโลกออนไลน์ อาทิ หมวดท่องเที่ยว ได้แก่ เว็บไซต์จองเที่ยวบิน, ที่เที่ยว, โรงแรม, และร้านอาหาร เงินสะพัด 26,600 ล้านเหรียญ กลุ่มธุรกิจสื่อ ได้แก่ เว็บไซต์ที่รับลงโฆษณา หรือมีพื้นที่ให้ติดตั้งโฆษณาต่าง ๆ เงินสะพัด 6,900 ล้านเหรียญ

ในขณะที่พระเอกสุดของงานนี้ คือ หมวด E-Commerce มีการซื้อขายสูงถึง 10,900 ล้านเหรียญ แม้จะน้อยกว่าหมวดท่องเที่ยว แต่หากเทียบการเติบโตแล้ว E-Commerce เติบโตมากกว่า 100% ใน 2 ปี และมีอัตรา CAGR สูงที่สุดในระบบเศรษฐกิจ คือ อัตราเติบโตเฉลี่ย 40%

นักธุรกิจออนไลน์ และ E-Commerce ขนาดเล็ก และขนาดกลางควรทำอย่างไร
การเติบโตของ E-Commerce สูงอย่างไม่ต้องสืบเลยว่าเกิดจากความสนใจจากนายทุนและผู้ประกอบการออนไลน์ยักษ์ใหญ่ในตลาดที่เพิ่มกำลังในพื้นที่นี้อย่างคึกคักตลอด 2-3 ปีที่ผ่านมา อาทิ Aliababa, Tencent, Lazada, Zalora, 11th Street, Amazon เป็นต้น ฯลฯ

และด้วยความใหญ่ทั้งขนาดธุรกิจ, ทรัพยากรทางการเงิน, และกำลังคน ทำให้การมาของรายใหญ่เป็นการบุกแบบแทบจะยึดหัวหาดสำคัญของภาคธุรกิจ และอาจทำให้นักธุรกิจออนไลน์ และ E-Commerce รายย่อยอาจจะแข่งขันได้ยากทั้งในเรื่องของความเร็วในการขยายธุรกิจและราคาสินค้า
3.ตลาดการเงิน & ผลิตภัณฑ์และบริการทางการเงิน